 C:\Users\skiathiti\AppData\Local\Microsoft\Windows\INetCache\Content.Word\logo2.png

**ΠΑΝΕΠΙΣΤΗΜΙΟ ΑΙΓΑΙΟΥ ΠΑΙΔΑΓΩΓΙΚΟ ΤΜΗΜΑ ΔΗΜΟΤΙΚΗΣ ΕΚΠΑΙΔΕΥΣΗΣ (ΠΤΔΕ)**

**ΔΗΜΟΣ ΡΟΔΟΥ ΔΙΕΥΘΥΝΣΗ ΠΑΙΔΕΙΑΣ ΠΟΛΙΤΙΣΜΟΥ & ΑΘΛΗΤΙΣΜΟΥ**

**ΑΝΑΚΟΙΝΩΣΗ - ΠΡΟΣΚΛΗΣΗ**

Το Παιδαγωγικό Τμήμα Δημοτικής Εκπαίδευσης (ΠΤΔΕ) του Πανεπιστημίου Αιγαίου, σε συνεργασία με το Τμήμα Παιδείας & Δια Βίου Μάθησης της Δ/νσης Παιδείας, Πολιτισμού και Αθλητισμού του Δήμου Ρόδου, διοργανώνουν Ημερίδα με θέμα: ***«Δίκτυα Στήριξης στην Ειδική Αγωγή: Οικογένεια – Σχολείο – Κοινότητα»***. Η εκδήλωση θα πραγματοποιηθεί την Παρασκευή 1 Δεκεμβρίου 2017, ώρες 10:00-15:00, στη Νέα Πτέρυγα του Νεστορίδειου Μελάθρου.

Σκοπός της Ημερίδας είναι η ανάδειξη της σημαντικότητας της συνεργασίας των φορέων στήριξης στην ειδική αγωγή και εκπαίδευση. Η Ημερίδα, μέσα από εισηγήσεις διαφορετικών ειδικοτήτων και εξειδικευμένων επιστημόνων και επαγγελματιών ψυχικής υγείας, πραγματεύεται τον πολυδιάστατο ρόλο των πλεγμάτων στήριξης για το άτομο με ειδικές εκπαιδευτικές ανάγκες ή/και αναπηρίες, την οικογένεια, το σχολείο και την κοινότητα.

Η Ημερίδα απευθύνεται σε εκπαιδευτικούς όλων των βαθμίδων και ειδικοτήτων, φοιτητές/τριες, γονείς, αλλά και στο ευρύ κοινό.

Η συμμετοχή στην Ημερίδα είναι δωρεάν. Στους/στις συμμετέχοντες/ουσες θα απονεμηθούν βεβαιώσεις παρακολούθησης.

**πρόγραμμα ημερίδας**

|  |  |
| --- | --- |
| **10:00 – 10:30** | **Προσέλευση - Εγγραφές** |
| **10:30 – 10:40** | **Έναρξη – Χαιρετισμοί** |
| **10:40 – 10:50** | **Παρουσίαση ημερίδας**  **Τσαμπαρλή Αναστασία,** Καθηγήτρια Κλινικής Ψυχολογίας ΠΤΔΕ, Πανεπιστήμιο Αιγαίου |
|  | **Α’ Συνεδρία ~ Ώρα έναρξης: 10:50**  ***Προεδρείο:* Τσαμπαρλή Αναστασία - Τσιμπιδάκη Ασημίνα** |
| **10:50 – 11.30** | ***Ψυχικοποίηση και παρέμβαση στο σχολικό πλαίσιο***  **Σαπουντζής Ιωνάς,** Αναπληρωτής Καθηγητής Ψυχολογίας, Διευθυντής Τμήματος Σχολικής Ψυχολογίας, Derner School Of Psychology, Adelphi University |
| **11:30 – 12:10** | ***Ψυχοδυναμικές παρεμβάσεις εντός του σχολείου για την προαγωγή της ψυχικής ανθεκτικότητας γονέων, εκπαιδευτικών και μαθητών με ειδικές εκπαιδευτικές ανάγκες***  **Κουρκούτας Ηλίας,** Καθηγητής Ψυχολογίας – Ειδικής Αγωγής, Διευθυντής Διατμηματικού Μεταπτυχιακού Προγράμματος Ειδικής Αγωγής ΠΤΔΕ, Πανεπιστήμιο Κρήτης |
| **12:10 – 12:30** | **Διάλειμμα** |
|  | **Β’ Συνεδρία ~ Ώρα έναρξης: 12:30**  ***Προεδρείο:* Τσαμπαρλή Αναστασία- Σαπουντζής Ιωνάς - Κουρκούτας Ηλίας** |
| **12:30 – 12:50** | ***Μοντέλα συνεργασίας στην Ειδική Αγωγή & Εκπαίδευση***  **Τσιμπιδάκη Ασημίνα,** Επίκουρη Καθηγήτρια Ειδικής Αγωγής ΠΤΔΕ, Πανεπιστήμιο Αιγαίου |
| **12:50 – 13:10** | ***Ο ρόλος του σχολικού συμβούλου στην Ειδική Αγωγή & Εκπαίδευση***  **Δερέκα Μαρία,** Δρ, Σχολική Σύμβουλος 17ης Περιφέρειας Ειδικής Αγωγής & Εκπαίδευσης |
| **13:10– 13:30** | ***Διαχείριση οικογενειών και σχολείου στο πλαίσιο αξιολόγησης και διαφοροδιάγνωσης του παιδιού με ειδικές εκπαιδευτικές ανάγκες στο χώρο του ΚΕΔΔΥ Ρόδου***  **Αδαμοπούλου Άννα,** Msc., Εκπαιδευτικός Ειδικής Αγωγής, Κοινωνιολόγος  **Μαμαλάκη Ευαγγελία,** Msc., Οικογενειακή - Συστημική Ψυχοθεραπεύτρια, Επιστημονικός Συνεργάτης Πανεπιστημίου Αιγαίου |
| **13:30– 13:50** | ***Παιδί με χρόνιο πρόβλημα υγείας: Μία πρόκληση για την οικογένεια, το σχολείο και την κοινωνική υπηρεσία***  **Χατζηαντωνίου Μαίρη**, Msc, Κοινωνική λειτουργός, Ψυχοπαιδαγωγός, Προϊσταμένη Κοινωνικής Υπηρεσίας Γενικού Νοσοκομείου Ρόδου |
| **13:50 – 14:10** | ***Όταν η τοπική αυτοδιοίκηση σχεδιάζει για τον άνθρωπο: Κοινωνική πολιτική για ευάλωτες ομάδες***  **Καραγιάννη Χριστίνα,** Κοινωνιολόγος, Αναπληρώτρια Προϊσταμένη Διεύθυνσης Κοινωνικής Πολιτικής και Υγείας του Δήμου Ρόδου |
| **14:10 – 15:00** | **Ολομέλεια**  ***Συζήτηση, προβληματισμός, ανταλλαγή εμπειρίας***  ***Προεδρείο:* Τσαμπαρλή Αναστασία** |
| **15:00** | **Κλείσιμο Ημερίδας** |